Iver Knotten

Iver Johan Knotten (født 1998) er en norsk tidligere landeveissyklist, som representerte Tønsberg Cykkelklubb. Hans far, Jon Erik Knotten, tok NM-sølv i lagtempo på 1980-tallet. I 2024 avla han en positiv dopingprøve, og fikk fire års utestengelse fra idrett som straff.

 Karriere og dopingdom 
Han startet karrieren i Re Sykkelklubb, og ble kåret til «Årets idrettsnavn» i Re for 2016 etter en avstemming i ReAvisa.
Knotten har fire juniormedaljer fra NM i landeveissykling, og tok gull i både lagtempo og individuell tempo under NM i landeveissykling 2016 i Bodø.

Han fikk sitt internasjonale gjennombrudd under EM i landeveissykling i 2016, der Knotten syklet inn til bronsemedalje i tempo for junior, 11 sekunder bak vinneren Alexys Brunel fra Frankrike.

Han har to sølvmedaljer fra NM i temporitt, i 2019 og 2023. I 2023 deltok han i VM i temporitt, der han endte på 27. plass.

I desember 2023 avla han en positiv dopingprøve. Prøven var først negativ, men i en tilfeldig etterkontroll i mars 2024 var prøven positiv for ibutamoren. Etterkontrollen var del av et frivillig opplegg som Knotten selv hadde godkjent.TV 2 Sykkelpodden. Episode 233: Sesongstart 2025. Publisert 24. januar 2025.Tilgjengelig fra: https://open.spotify.com/episode/6mGmqDrKtUPatuUueS0dzV Hentedato: 31. januar 2025. Knotten benektet å ha dopet seg, og mente at den positive prøven kunne skyldes forurensede kosttilskudd. Det var imidlertid fem måneder fra prøven ble tatt til han fikk beskjed om positivt resultat, noe som gjorde det vanskelig å spore opp og teste hva han hadde inntatt i perioden før prøven. Han maktet derfor ikke å bevise sin uskyld. Knotten valgte å ta hele straffen, i stedet for å erkjenne skyld og motta en strafferabatt. Han ble derfor utestengt fra all organisert idrett i fire år.

Knotten la opp som syklist umiddelbart etter den positive dopingprøven.

 Meritter 

2015
 NM-sølv på fellesstart (Junior)
 NM-sølv på lagtempo (Junior)

2016
 Bronse på temporitt i Junior-EM
 Norgesmester i lagtempo (Junior)
 Norgesmester i temporitt (Junior)

2019
 4. plass på temporitt i U23 EM
 NM-sølv i temporitt (Elite)

 Referanser 

 Eksterne lenker 



Kategori:Norske syklister
Kategori:Personer fra tidligere Re kommune
Kategori:Personer fra Tønsberg kommune
Kategori:Dopingsaker i sykling